শূককীট (পতঙ্গ)

শূককীট হল সকল পূর্ণরূপান্তরী (হলোমেটাবোলাস) পতঙ্গের অপূর্ণাঙ্গ একটি দশা যেটি ডিম, মূককীট ও পূর্ণাঙ্গ দশা থেকে আলাদা এবং যাদের দেহ সাধারণত নরম হয়, এছাড়া উপাঙ্গগুলো হয় হ্রাসপ্রাপ্ত। Gullan, PJ and PS Cranston (২০০৪), "The insects: an outline of entomology", উইলি-ব্ল্যাকওয়েল, ৩য় সংস্করণ।Stehr, Frederick W. (২০০৩), Larva, In Encyclopedia of Insects , edited by H. Resh Vincent and T. Cardé Ring. ইউএসএ: একাডেমিক প্রেস, এলসিভিয়ার,  পৃষ্ঠাঃ ৬২২-৬২৪।ডেভিড গ্রিমাল্ডি ও মাইকেল এস. অ্যাঞ্জেল (২০০৫), Evolution of the Insects, ক্যামব্রিজ ইউনিভার্সিটি প্রেস, ক্যামব্রিজ, পৃষ্টা ৬৫৫। তথাপি, জলজ অর্ধরূপান্তরী (হেমিমেটাবোলাস) পতঙ্গের (অডোনাটা, এফেমেরোপ্টেরা, ও প্লাকোপ্টেরা) শেষদিকের পর্যায়ে (ইনস্টার) বাহ্যিক ডানার প্যাড সংবলিত অপূর্ণাঙ্গ সদস্যদের ভুল করে শূককীট ডাকা হয়। সত্যিকারের শূককীট দেখতে পূর্ণাঙ্গ দশার পতঙ্গের চেয়ে সম্পূর্ণ ভিন্ন। শূককীটদের খাবার এবং জীবনাচরণ পূর্ণাঙ্গ পতঙ্গের চাইতে সম্পূর্ণ ভিন্ন। শূককীট দশাতেই এর কাঠামোতে কিছু মুখ্য পরিবর্তন (মোচন) ঘটে যেগুলোকে শূককীটীয় বিষমরূপান্তর (লার্ভাল হেটেরোমরফোসিস) বা অতিরূপান্তর (হাইপারমেটামরফোসিস) বলা হয়।চ্যাপমেন, আর.এফ. (২০১৩), The Insects: Structure and Function, ক্যামব্রিজ ইউনিভার্সিটি প্রেস, ক্যামব্রিজ, ৫ম সংস্করণ। আধুনিক পতঙ্গের তুলনায় আদিম পতঙ্গে শূককীটের পর্যায়ের (ইনস্টার) সংখ্যার পরিমাণ বেশি।

ধরণ 
নানান ধরনের পতঙ্গের শূককীটকে জাতিজনিক উপায়ে আলাদা না করে কয়েকটি কার্যিক প্রকরণে ভাগ করা যায়। অনেক সময় দেখা যায়, সম্পূর্ণ আলাদা বর্গের পতঙ্গ একই ধরনের শূককীট উৎপন্ন করেছে। শূককীটের তিনটি খুব সাধারণ প্রকারভেদ হলঃ বহুপদী, স্বল্পপদী এবং পদহীন। 

বহুপদী  
বহুপদী শূককীটের উদাহরণ হল লেপিডোপ্টেরার শুঁয়াপোকারা। এদের দেহ বেলনাকৃতির যার বক্ষীয় পদগুলি ও উদরীয় ছদ্মপদগুলি (প্রোলেগ) খাটো হয়ে থাকে। সিমফিটান হাইমেনোপ্টেরা এবং অধিকাংশ মেকোপ্টেরাতেও বহুপদী শূককীট রয়েছে। বহুপদী শূককীটগুলি কিছুটা নিষ্ক্রিয় এবং মূলত শাকাশী।

স্বল্পপদী 
এসব শূককীটের উদরীয় ছদ্মপদ নেই, কিন্তু কর্মক্ষম বক্ষীয় পদ রয়েছে। এদের মুখোপাঙ্গ অনেক সময় প্রোগনেথাস হয়ে থাকে। স্বল্পপদী শূককীটদের অনেকেই সক্রিয় শিকারী, যদিও অন্যরা হয় আলসে প্রকৃতির মাটিতে বসবাসকারী ময়লাভোজী (ডেট্রিভোর), অথবা শাকাশী। লেপিডোপ্টেরা, মেকোপ্টেরা, ডিপ্টেরা, সাইফোনাপ্টেরা ও স্ট্রেপসিনোপ্টেরা ছাড়া আর সব বর্গের কিছু না কিছু সদস্যে এই ধরনের শূককীট দেখা যায়।

পদহীন  
এসব শূককীটের সত্যিকার কোন পা নেই। দেখতে এরা মূলত কৃমি ও কীড়ার মতো যারা মাটি, কাঁদা, গোবর, পঁচা উদ্ভিদ বা প্রাণীতে, অথবা অন্য জীবের শরীরে পরজীবী হিসেবে বসবাস করে। সাইফোনাপ্টেরা, হাইমেনোপ্টেরা, নেমাটোসেরান ডিপ্টেরা, ও নানান গুবরেপোকাতে এ ধরনের শূককীট দেখা যায় যাদের সুগঠিত মস্তক রয়েছে। অন্যদিকে উচ্চ পর্যায়ের ডিপ্টেরার কীড়াতে মস্তক সুগঠিত নয়। অনেক প্রজাতির পতঙ্গের পদহীন শূককীটের বাহ্যিক গঠন এতোই হ্রাসকৃত যে এদেরকে শনাক্ত করা বিশেষজ্ঞ কীটতত্ত্ববিদের জন্যেও কঠিন হয়ে পড়ে।

এছাড়াও, মস্তকের আবরণে স্ক্লেরোটিনের পরিমাণের উপর নির্ভর করে শূককীটকে তিনটি ভাগে ভাগ করা যায়ঃ সুমস্তকাবরণীবিশিষ্ট (ইউসেফালাস অর্থাৎ পূর্ণ স্ক্লেরোটিনময়), অর্ধমস্তকাবরণীবিশিষ্ট (হেমিসেফালাস; অর্ধ স্ক্লেরোটিনময়), এবং মস্তকাবরণীবিহীন (অ্যাসেফালাস)।

আচরণ  
আকার, আকৃতি ও বর্ণে শূককীট বিভিন্ন ধরনের হয়। বর্ণময় শূককীটরা মূলত খোলামেলা আবাসে থাকে যেখানে এসব বর্ণ তাঁদেরকে লুকিয়ে থাকতে সাহায্য করে। উজ্জ্বল বর্ণ অনেক সময় তাঁদের শিকারীকে বিষাক্ততা সম্পর্কে সাবধান করে দেয়। অন্যদিকে, যেসব শূককীট গুপ্ত স্থানে বসবাস করে তারা প্রায় সবসময় সাদা, ধূসর, কালো বা বাদামী বর্ণের মিশেলে হয়ে থাকে। 

তথ্যসূত্র 

বিষয়শ্রেণী:পতঙ্গ
বিষয়শ্রেণী:অমেরুদণ্ডী প্রাণী
বিষয়শ্রেণী:কীটতত্ত্ব